અહીં સતપંથના સાધુઓની સચ્ચાઈની કસોટી થવાની છે. કારણ કે આજથી લગભગ ત્રણ મહિના પહેલાં અમારા દ્વારા પીરાણાની ઈમામશાહની દરગાહનો છૂપો પણ ઇસ્લામી ચેહરો દુનિયાની સામે ખુલ્લો કરતો વિડીયો બહાર પાડવામાં આવેલ હતો. (જુવો http://www.realpatidar.com/a/series67). આ વિડીયો આવવાથી સતપંથના સાધુઓ અને પ્રચારકો દ્વારા આજ સુધી કરવામાં આવેલ જુઠ્ઠો પ્રચાર કે સતપંથ હિંદુ ધર્મ છે તે પ્રચારની પોલ ખુલી પડી ગઈ. અને લોકો સતપંથના સાધુઓ અને પ્રચારકો પર શંકા કરવા લાગ્યા. પોતાના પર લોકોનો ખોવાતા વિશ્વાસની પરિસ્થિતિ પર કાબુ મેળવવા માટે શ્રી જનાર્દન મહારાજે એવું લાગણી સભર વચન આપ્યું (વિડીયોમાં દેખાય છે) કે જો સતપંથમાં કંઇક ખોટું હોય અને હિંદુ ધર્મના વિરુદ્ધ કોઈ કૃત્ય કરવામાં આવતાં હોય તો તેઓ પોતાનું સંતત્વ ત્યાગીને સામાન્ય જીવન જીવશે. હવે આ વિડીયો દ્વારા સત્ય સમજાય છે કે સતપંથમાં હિંદુ ધર્મ વિરુદ્ધ કૃતિઓ થાય છે અને સતપંથમાં હિંદુ ધર્મ અને શાસ્ત્રોની દૃષ્ટિએ ઘણું બધું ખોટું થાય છે. માટે હવે શ્રી જનાર્દન મહારાજ જો ખરે ખર સાચા હોય તો, તરતજ, તેમણે પોતાના આપેલ વચન પર કાયમ રહી કાયમ માટે સંતત્વ છોડી સામાન્ય જીવન જીવવું જરૂરી બને છે.